钦定古今图书集成/明伦汇编/氏族典/第349卷 > 《廖用贤尚友录》 > 丘灵鞠
## 钦定古今图书集成/明伦汇编/氏族典/第349卷 > 《廖用贤尚友录》 > 丘灵鞠

按《南齐书丘灵鞠传》：“灵鞠，吴兴乌程人也。祖系，秘书
监。灵鞠少好学，善属文。举秀才，为州主簿，累迁员外
郎，除新安王北中郎参军，出为剡乌程令。泰始初，坐
东贼党锢数年。褚渊为吴兴启申之，明帝使著《大驾
南讨纪论》。久之，为尚书三公郎、建康令，转通直郎。昇
明中，迁正员郎。建元元年，转中书郎，掌知国史。明年”，
出为镇南长史、寻阳相，迁尚书左丞。世祖即位，转通
直常侍，寻领东观祭酒。永明二年，领骁骑将军，改正
员。常侍灵鞠好饮酒，臧否人物。在宋世文名甚盛。入
齐颇减蓬发，弛纵无形仪，不治家业。王俭谓人曰：“丘
公仕宦不进，才亦退矣。”迁长沙王车骑长史、太中大
夫，卒。